Matriculación - Deseño de Interiores\nmATRICULACIÓN EN DESEÑO DE INTERIORES\nPresentaciónFAQs Recoñecemento de créditos\nMATRICULACIÓN EN DESEÑO\nCAPÍTULO III · Matrícula, promoción e permanencia\nArtigo 10. Matrícula\n1. O alumnado soamente poderá realizar matrícula con carácter presencial nas ensinanzas superiores de Deseño, en calquera das súas especialidades.\n2. A matrícula no primeiro curso das ensinanzas superiores de Deseño será de curso completo. Excepcionalmente, a dirección do centro poderá autorizar a matrícula para o primeiro curso dun mínimo de trinta créditos ECTS, sempre por causas xustificadas como compatibilidade laboral, enfermidade grave, conciliación familiar ou outras análogas.\n3. Para o segundo, terceiro e cuarto curso das ensinanzas superiores de Deseño, o alumnado poderá formalizar a matrícula, sempre cun mínimo de trinta créditos ECTS, ata un máximo de setenta e cinco. Para estes efectos, non se terán en conta os créditos das disciplinas en que o alumnado teña solicitado o recoñecemento de créditos.\n4. O alumnado deberá matricularse, obrigatoriamente, naquelas disciplinas que teñan o carácter de formación básica, e naquelas disciplinas que non teñan superadas, de ser o caso, no curso académico anterior, sen prexuízo do cumprimento dos criterios de promoción establecidos nesta orde.\n5. O alumnado matricularase nas prácticas externas (PE) ao comezo do ano académico correspondente, e disporá de dúas convocatorias, ordinaria e extraordinaria, respectivamente, para a superación desta disciplina. Excepcionalmente, o/a xefe/a de estudos do centro poderá autorizar a realización das PE ao alumnado con disciplinas pendentes, sempre que a suma dos créditos asociados a estas non sexa superior a 18.\n6. O alumnado matricularase no Traballo Fin de Estudos (TFE) ao comezo do ano académico correspondente, e disporá de dúas convocatorias, ordinaria e extraordinaria respectivamente, para a superación desta disciplina. A avaliación e cualificación correspondente á convocatoria ordinaria realizarase ao remate do segundo cuadrimestre de cada ano académico, e a correspondente á convocatoria extraordinaria realizarase no mes de xullo. De ser o caso, o alumnado que non supere ou non presente o traballo fin de estudos (TFE) no curso escolar en que finaliza os estudos, terá dereito a utilizar as convocatorias correspondentes durante o primeiro cuadrimestre do seguinte ano académico.\n7. Excepcionalmente, o/a xefe/a de estudos do centro poderá autorizar a matrícula no traballo fin de estudos (TFE) ao alumnado con disciplinas pendentes, agás que as disciplinas pendentes pertenzan á materia de Proxectos de Deseño Gráfico, Proxectos de Deseño de Interiores, Proxectos de Deseño de Moda e Indumentaria e Proxectos de Produtos e de Sistemas, e sempre que a suma dos créditos asociados a estas non sexa superior a 18.\nArtigo 11. Renuncia de matrícula\n1. O alumnado das ensinanzas superiores de Deseño poderá renunciar á matricula unicamente da totalidade das disciplinas en que se atope matriculado. A dita renuncia realizarase por escrito dirixida á dirección do centro e presentada con rexistro de entrada na secretaría deste, e suporá a perda da condición de alumno/a do dito centro a partir do día seguinte da súa presentación.\n2. A perda da condición de alumno/a por renuncia á totalidade da matrícula implicará a perda da praza obtida no centro, e deberá concorrer a un novo proceso de admisión para continuar os seus estudos no mesmo ou diferente centro da Comunidade Autónoma de Galicia.\n3. A perda da condición de alumno/a do centro pola renuncia á matrícula na totalidade das disciplinas en que se atope matriculado/a non implicará a devolución dos prezos públicos aboados.\nArtigo 12. Promoción\n1. O alumnado das ensinanzas superiores de Deseño disporá, con carácter xeral, de catro convocatorias para a superación das diferentes disciplinas integradas nestes estudos, agás nas disciplinas de prácticas externas (PE) e no traballo fin de estudos (TFE), nas cales soamente disporá de dúas convocatorias.\n2. As convocatorias establecidas no número anterior computaranse de xeito sucesivo e entenderanse esgotadas tanto no caso de que o alumnado non supere a disciplina como no caso de que non se presente ás probas programadas para a dita convocatoria.\n3. O alumnado que esgotase as convocatorias establecidas no número anterior, sen superar a disciplina correspondente, poderá solicitar por escrito, ante a dirección do centro no que estea matriculado, unha convocatoria adicional, de carácter extraordinario, por circunstancias especiais que deberá alegar e xustificar documentalmente, sen que se poida alegar como circunstancia especial a falta de rendemento académico.\n4. O prazo para a presentación da solicitude sinalada no número anterior abranguerá os cinco días lectivos seguintes á data de comunicación da cualificación da derradeira convocatoria.\n5. A dirección do centro, unha vez recibida a solicitude de convocatoria sinalada no número anterior, poderá solicitar un informe da xefatura do departamento da especialidade correspondente, en que consten cantas circunstancias se consideren relevantes para a resolución da solicitude, sen que entre estas poida figurar a falta de rendemento académico do/a alumno/a solicitante. Resolverá nun prazo non superior a dez días hábiles.\n6. O alumnado que obteña autorización dunha convocatoria adicional deberá facer uso dela na convocatoria inmediatamente seguinte á data en que fose concedida, sen prexuízo da solicitude da anulación de convocatoria establecida na presente orde, da que o alumnado poida facer uso.\n7. O alumnado poderá solicitar a anulación dunha convocatoria nunha ou varias disciplinas por causa xustificada e acreditada documentalmente, mediante escrito dirixido á dirección do centro, ata dez días lectivos antes da sesión de avaliación correspondente á convocatoria, sen que entre as ditas causas poida figurar a falta de rendemento académico. A dirección do centro, logo do informe da xefatura de estudos, resolverá o que proceda, nos cinco días lectivos seguintes ao da presentación da solicitude.\n8. A presentación dunha solicitude de anulación de convocatoria fóra do prazo establecido no número anterior só poderá ser admitida por causa de accidente ou enfermidade do/da solicitante, ou causa de forza maior, que será, en calquera caso, xustificada documentalmente, e valorada pola dirección do centro.\n9. A concesión de anulación de convocatoria pola dirección do centro implicará que a dita convocatoria se considere como non consumida polo/a solicitante, sen prexuízo dos criterios da permanencia nas ensinanzas superiores de Deseño establecidos nesta orde. Na acta de cualificación correspondente figurará a anotación AC (anulación de convocatoria).\n10. A solicitude e obtención dunha convocatoria adicional ou dunha anulación de convocatoria por parte do alumnado non afectará o dereito de asistencia ás actividades lectivas periódicas programadas na disciplina correspondente.\n11. Contra a decisión da dirección do centro en relación coa non concesión de convocatoria adicional ou de anulación de convocatoria, o alumnado poderá, no prazo de cinco días, interpor recurso de alzada perante a xefatura territorial correspondente, que resolverá segundo proceda.\nArtigo 13. Permanencia\nNon se poderá realizar matrícula na mesma especialidade durante máis de oito anos académicos nun centro oficial dependente da consellería competente en materia de ensinanzas artísticas superiores da Comunidade Autónoma de Galicia, sen prexuízo das convocatorias adicionais ou anulacións de convocatoria que lle fosen concedidas. Para estes efectos computaranse todos os anos académicos en que o alumnado teña realizado matrícula, con independencia da eventual renuncia a esta, do número de disciplinas en que se teña matriculado e do número de créditos ECTS asociados a estas.\nCAPÍTULO IV · RECOÑECEMENTO DE CRÉDITOS ECTS\nArtigo 14. Criterios xerais para o recoñecemento de créditos ECTS nas ensinanzas superiores de Deseño\n1. Para o recoñecemento e transferencia de créditos observarase o disposto no artigo 10 do Decreto 172/2015, do 29 de outubro.\n2. O recoñecemento de créditos efectuarase, en calquera caso, tendo en conta a adecuación dos contidos e competencias asociados ás disciplinas cursadas polo/a estudante e aos previstos no plan de estudos do centro de destino.\n3. O recoñecemento da totalidade dos créditos ECTS asociados a unha disciplina das ensinanzas superiores de Deseño suporá a aceptación dos créditos obtidos noutras ensinanzas superiores para os efectos da obtención do título superior de Deseño na especialidade que corresponda.\n4. O dito recoñecemento suporá a validación ou exención de cursar a/s disciplina/s correspondente/s, para os efectos da obtención do título superior de Deseño na especialidade que corresponda.\n5. No caso do recoñecemento parcial dos créditos ECTS asociados a unha determinada disciplina das ensinanzas superiores de Deseño, para a superación da totalidade desta o alumnado deberá cursar e superar a parte da programación docente desa disciplina que lle sinale o/a profesor/a correspondente, e a cualificación da disciplina recoñecida parcialmente será a resultante da media ponderada en función do número de créditos recoñecidos entre a cualificación obtida e a cualificación que o alumnado obteña na parte non recoñecida da disciplina.\n6. A experiencia laboral e profesional acreditada polo alumnado das ensinanzas superiores de Deseño poderá ser tamén obxecto de recoñecemento en forma de créditos ECTS, que se computarán para os efectos da obtención dun título oficial, sempre que a dita competencia estea relacionada coas competencias asociadas ao dito título. Os créditos ECTS recoñecidos pola experiencia laboral e profesional acreditada polo alumnado quedarán asociados ás prácticas externas curriculares, e o seu número non poderá ser superior, no seu conxunto, a 15 % do total de créditos ECTS que constitúen o plan de ensinanzas cursado. O recoñecemento destes créditos ECTS non implicará a súa cualificación, polo que non se computarán para os efectos de ponderación da cualificación media do expediente académico do alumnado. No caso de recoñecemento parcial dos créditos ECTS asociados ás prácticas externas, o alumnado deberá superar o total destes coa realización das horas de prácticas externas curriculares, a razón 25 horas por cada crédito ECTS non recoñecido.\n7. En ningún caso serán obxecto de recoñecemento os créditos ECTS asociados ao traballo de fin de estudos ou a mestrados.\n8. Nas disciplinas en que se recoñeza a totalidade dos créditos ECTS asociados a estas, computarase a cualificación obtida no centro de procedencia.\n9. No caso do recoñecemento da totalidade dos créditos ECTS asociados a unha disciplina por ter cursado máis dunha disciplina, a cualificación da disciplina obxecto de recoñecemento será a resultante da media aritmética das cualificacións nas disciplinas consideradas para o recoñecemento.\n10. No caso do recoñecemento de créditos ECTS a partir de módulos ou disciplinas¡ cursadas polo alumnado en que a cualificación sexa literal e numérica, respectarase a cualificación numérica.\n11. No caso do recoñecemento de créditos ECTS a partir de módulos ou disciplinas cursadas polo alumnado en que a cualificación sexa unicamente literal, considerarase a cualificación numérica segundo a seguinte equivalencia:\na) Aprobado/suficiente: 5,5.\nb) Ben: 6,5.\nc) Notable: 8,0.\nd) Sobresaliente/matrícula de honra: 9,5.\n12. No caso do recoñecemento de créditos ECTS a partir de módulos ou disciplinas cursadas polo alumnado en que non exista cualificación, ou ben figuren como exento/a, validada, recoñecida ou adaptada, na disciplina cuxos créditos ECTS asociados se recoñezan non existirá cualificación, figurará como REC (recoñecida), e non computará para os efectos de ponderación da cualificación media do expediente académico do alumnado.\nArtigo 15. Criterios específicos para o recoñecemento de créditos ECTS en función dos estudos cursados e superados\n1. Estudos cursados en ensinanzas oficiais, en centros de ensinanzas artísticas superiores ou noutro centro do Espazo Europeo da Educación Superior: con carácter xeral, os créditos obtidos polo alumnado das ensinanzas superiores de Deseño, en ensinanzas oficiais, en centros de ensinanzas artísticas superiores ou noutro centro do Espazo Europeo da Educación Superior poderán ser obxecto de recoñecemento tendo en conta a concordancia entre as competencias, os contidos e o número de créditos ECTS asociados ás disciplinas cursadas e ás competencias, aos contidos e ao número de créditos ECTS asociados ás disciplinas integradas no plan de estudos que o alumnado se atope cursando.\n2. Estudos cursados e superados noutra especialidade das mesmas ensinanzas artísticas superiores de Deseño: ao alumnado que acceda a unha nova especialidade das ensinanzas superiores de Deseño recoñeceráselle a totalidade dos créditos ECTS obtidos asociados ás disciplinas con carácter de formación básica que estea cursando. Para o resto das disciplinas serán de aplicación os criterios xerais recollidos nesta orde.\n3. Estudos cursados e superados en ensinanzas artísticas superiores de Deseño, segundo plans de estudos previos, e declarados equivalentes para todos os efectos á diplomatura universitaria: ao alumnado que acceda ás ensinanzas superiores de Deseño tendo iniciado ou rematado as ensinanzas superiores de Deseño cursados segundo o plan de estudos establecido polo Decreto 233/2005, do 14 de xullo, seranlle recoñecidos os créditos ECTS asociados ás diferentes disciplinas que cursan, segundo o anexo á desta orde. Ao alumnado que acceda ás ensinanzas superiores de Deseño tendo iniciado ou rematado\nos estudos superiores de Deseño cursados segundo plans de estudos establecidos polas administracións educativas doutras comunidades autónomas, ao abeiro do Real decreto 1496/1999, do 24 de setembro, seranlle recoñecidos os créditos ECTS asociados ás diferentes disciplinas que cursan, segundo o disposto no artigo 14 desta orde.\n4. Estudos cursados e superados en titulacións universitarias segundo plans de estudos anteriores ao establecemento do Espazo Europeo da Educación Superior: ao alumnado que cursa as ensinanzas superiores de Deseño e estea en posesión dun título universitario oficial ou teña cursado e superado períodos formativos conducentes a titulacións universitarias oficiais dentro do Estado español, segundo plans de estudos regulados con anterioridade ao establecemento do Espazo Europeo da Educación Superior, poderánselle recoñecer créditos ECTS asociados ás disciplinas integradas nas ensinanzas superiores de Deseño que cursan, de acordo co establecido no artigo 14 desta orde.\n5. Recoñecemento de créditos ECTS pola participación do alumnado en actividades culturais, deportivas, de representación estudantil, solidarias ou de cooperación: de acordo co establecido no número cinco do Real decreto 21/2015, do 23 de xaneiro, ao alumnado que cursa as ensinanzas superiores de Deseño poderánselle recoñecer créditos ECTS asociados a unha disciplina de carácter optativo pola súa participación en actividades en actividades culturais, deportivas, de representación estudantil, solidarias ou de cooperación, ata un máximo de seis créditos ECTS no total do plan de estudos, sempre que a natureza da actividade se relacione directamente coas competencias transversais, xerais ou específicas do título.\n6. Estudos cursados e superados en titulacións universitarias de grao: o alumnado que cursa as ensinanzas superiores de Deseño poderá obter o recoñecemento de créditos ECTS asociados ás disciplinas que os integran, por ter superado períodos de estudo conducentes a titulacións oficiais españolas de ensinanzas universitarias, sempre que se acrediten en créditos ECTS. Ao alumnado que cursa as ensinanzas superiores de Deseño e estea en posesión dun título de grao universitario, integrado nunha rama de coñecemento directamente relacionada coas ensinanzas superiores de Deseño, segundo o establecido no anexo 2.a) do Real decreto 1618/2011, do 14 de novembro, seralle recoñecido un mínimo de 36 créditos ECTS asociados ás disciplinas que integran as ensinanzas que cursa, segundo o establecido no anexo 1 do citado Real decreto 1618/2011, do 14 de novembro.\nAo alumnado que cursa as ensinanzas superiores de Deseño, e teña superado as prácticas externas curriculares dun título integrado nunha rama de coñecemento de ensinanzas universitarias directamente relacionada coas ensinanzas superiores de Deseño, segundo o establecido no anexo 2.a) do Real decreto 1618/2011, do 14 de novembro, seranlle recoñecidos total ou parcialmente, créditos ECTS asociados á disciplina de Prácticas Externas,\nsegundo o número de horas realizadas nas prácticas curriculares superadas e aplicando a proporción dun crédito ECTS por cada 25 horas realizadas. Para o recoñecemento da totalidade dos créditos ECTS asociados ás Prácticas Externas, o alumnado deberá completar as horas asignadas a estas, se for o caso, sen prexuízo da entrega da documentación que corresponda. A cualificación obtida polo alumnado nas prácticas curriculares non se terá en conta para os efectos da cualificación nas Prácticas Externas. Se o recoñecemento de créditos ECTS é total, manterase a cualificación obtida polo alumnado nas prácticas curriculares superadas.\n7. Estudos cursados e superados conducentes ao título de técnico/a superior de Artes Plásticas e Deseño: ao alumnado de ensinanzas superiores de Deseño que estea en posesión dun título de técnico superior en Artes Plásticas e Deseño, ou titulación declarada equivalente, seranlle recoñecidos un mínimo de 30 créditos ECTS asignados ás disciplinas integradas nas ensinanzas superiores de Deseño que está cursando, en función da relación directa entre a especialidade das ensinanzas superiores de Deseño que estea cursando e as ensinanzas de artes plásticas e deseño que teña cursadas, segundo o establecido no anexo 2.c) do citado Real decreto 1618/2011, do 14 de novembro. Ao alumnado que cursa as ensinanzas superiores de Deseño e teña superado o módulo profesional de Formación práctica en empresas, estudos ou talleres, integrado nun ciclo formativo de grao superior de Artes Plásticas e Deseño, seranlle recoñecidos parcialmente créditos ECTS asociados á disciplina de Prácticas Externas, segundo o número de horas realizadas no módulo superado e aplicando a proporción dun crédito ECTS por cada 25 horas realizadas. Para o recoñecemento da totalidade dos créditos ECTS asociados ás Prácticas Externas, o alumnado deberá completar as horas asignadas a estas, sen prexuízo da entrega da documentación, que corresponda. A cualificación obtida polo alumnado no módulo de Formación en empresas, estudos ou talleres non se terá en conta para ningún efecto de recoñecemento de créditos ECTS, e no seu expediente académico figurará coa notación REC (recoñecida).\n8. Estudos cursados e superados conducentes ao título de técnico superior de Formación Profesional: ao alumnado das ensinanzas superiores de Deseño que estea en posesión dun título de técnico superior en Formación Profesional, ou titulación declarada equivalente, seranlle recoñecidos un mínimo de 30 créditos ECTS, asignados ás disciplinas integradas nas ensinanzas superiores de Deseño que está cursando, en función da relación directa entre a especialidade das ensinanzas superiores de Deseño que estea cursando e as ensinanzas de Formación Profesional que teña cursadas, segundo o establecido\nno anexo 2.e) do citado Real decreto 1618/2011, do 14 de novembro. Ao alumnado que cursa as ensinanzas superiores de Deseño e teña superado o módulo profesional de Formación en centros de traballo das ensinanzas de Formación Profesional de Grao Superior, relacionado directamente coa especialidade dos estudos superiores que está cursando, segundo o establecido no anexo 2.e) do Real decreto 1618/2011, do 14 de novembro, seranlle recoñecidos parcialmente créditos ECTS asociados á disciplina de Prácticas Externas, segundo o número de horas realizadas no módulo superado e aplicando a proporción dun crédito ECTS por cada 25 horas realizadas. Para o recoñecemento da totalidade dos créditos ECTS asociados ás Prácticas Externas, o alumnado deberá completar as horas asignadas a estas, sen prexuízo da entrega da documentación, que corresponda. A cualificación obtida polo alumnado no módulo de Formación en centros de traballo, non se terá en conta para ningún efecto de recoñecemento de créditos ECTS, e no seu expediente académico figurará coa notación REC (recoñecida). Tamén se poderán recoñecer créditos ECTS asociados a disciplinas das ensinanzas superiores de Deseño ao alumnado que teña superado cursos de especialización referidos a un título oficial de técnico superior de Formación Profesional sempre que se acrediten oficialmente en créditos ECTS.\n9. Estudos cursados e superados conducentes ao título de técnico superior en Ensinanzas Deportivas: ao alumnado das ensinanzas superiores de Deseño que estea en posesión dun título de técnico superior deportivo, ou equivalente, seralle recoñecido un mínimo de 27 créditos ECTS asignados ás disciplinas integradas nas ensinanzas superiores de Deseño que está cursando. No caso de que o alumnado solicite o recoñecemento dos créditos obtidos na realización da fase ou módulo de Formación práctica das ensinanzas deportivas de grao superior, aplicarase o criterio establecido no número 7 deste artigo. Tamén se poderán recoñecer créditos ECTS asociados a disciplinas das ensinanzas superiores de Deseño ao alumnado que teña superado cursos de especialización referidos a un título oficial de técnico superior en Ensinanzas Deportivas, sempre que se acrediten oficialmente en créditos ECTS.\n10. Recoñecemento total ou parcial dos créditos ECTS asociados á disciplina de Prácticas Externas: de acordo co establecido no número dous do Real decreto 21/2015, do 23 de xaneiro, ao alumnado que cursa as ensinanzas superiores de Deseño poderánselle recoñecer créditos ECTS asociados á disciplina de Prácticas Externas pola experiencia laboral ou profesional acreditada, sempre que a dita experiencia laboral ou profesional estea directamente relacionada coas competencias inherentes ao título a que conduce os estudos que cursa. O número de créditos ECTS que se lle recoñezan, asociados á disciplina de Prácticas Externas, non poderá exceder o 15 % da totalidade dos créditos ECTS asociados ao plan de estudos. O recoñecemento da totalidade destes créditos ECTS non incorporará cualificación, deberá figurar como cualificación a notación REC (recoñecida), e non contando para os efectos da baremación do expediente académico do alumnado. No caso do recoñecemento parcial dos créditos ECTS asociados á disciplina de Prácticas Externas, o alumnado deberá cursar a dita disciplina realizando as horas que correspondan, a razón de 25 horas por cada crédito ECTS non recoñecido, sen prexuízo do cumprimento das disposicións relativas á realización e superación da dita disciplina e, en particular, á súa cualificación.\nArtigo 16. Límites ao recoñecemento de créditos ECTS nas ensinanzas superiores de Deseño\n1. O procedemento de recoñecemento de créditos ECTS asociados a disciplinas das ensinanzas superiores de Deseño en ningún caso comportará a obtención do título superior de Deseño.\n2. En ningún caso poderá ser obxecto de recoñecemento de créditos ECTS asociados a disciplinas das ensinanzas superiores de Deseño:\na) Os traballos de fin de grao de ensinanzas universitarias.\nb) Os traballos fin de estudos das ensinanzas artísticas superiores.\nc) Os módulos de Obra ou Proxecto final ou de Proxecto integrado das ensinanzas profesionais de artes plásticas e deseño.\nd) Os módulos profesionais de Proxecto das ensinanzas de Formación Profesional.\ne) Os módulos de Proxecto final das ensinanzas deportivas.\n3. Os estudos recoñecidos non poderán superar o 60 % dos créditos ECTS do plan de estudos que cursa o alumnado.\n4. Cando o recoñecemento de créditos ECTS se solicite para cursar estudos que conduzan á obtención dun título que permita o acceso a unha profesión regulada, deberá comprobarse que os estudos alegados responden ás condicións exixidas aos currículos e plans de estudos cuxa superación garantirá a cualificación profesional necesaria.\nArtigo 17. Órgano competente na resolución de recoñecemento de créditos ECTS nas ensinanzas superiores de Deseño\nAo abeiro do disposto no artigo 10 do Decreto 172/2015, do 29 de outubro, o órgano competente para a resolución das solicitudes de recoñecemento de créditos ECTS asociados a disciplinas integradas nas ensinanzas superiores de Deseño na Comunidade Autónoma de Galicia é a dirección xeral competente en materia de ensinanzas artísticas superiores, que poderá estar asesorada por unha comisión específica, integrada por inspectores de educación e/ou docentes dos corpos de catedráticos/as, de profesores/as de artes plásticas e deseño ou de mestres/as de taller da Comunidade Autónoma de Galicia.\nArtigo 18. Procedemento para o recoñecemento de créditos ECTS asociados ás disciplinas integradas nas ensinanzas superiores de Deseño\n1. Solicitude, prazos e documentación acreditativa.\na) O alumnado poderá solicitar o recoñecemento total ou parcial dos créditos ECTS asociados ás disciplinas integradas nas ensinanzas superiores de Deseño no centro no que estea cursando os ditos estudos. A solicitude deberá realizarse no momento da formalización da matrícula, segundo o modelo de solicitude que se estableza para tal fin.\nb) Xunto coa solicitude, o alumnado achegará a seguinte documentación:\n– Unha certificación académica oficial dos estudos cursados que sustentan a solicitude\nde recoñecemento de créditos.\n– No caso de que os estudos superados polo alumnado solicitante fosen cursados segundo plans de estudos establecidos por outras administracións educativas autonómicas do Estado Español, polas universidades, ou por autoridades educativas doutros estados, o alumnado achegará os programas oficiais seguidos nas disciplinas ou módulos que sustentan a solicitude, visados polos centros oficiais en que se teñen superado.\nc) Rematado o prazo de matrícula, a dirección do centro remitirá á dirección xeral competente en materia de ensinanzas artísticas superiores, nun prazo non superior a dez días, todas as solicitudes presentadas xunto coa documentación relativa a estas, e, de ser o caso, os informes correspondentes.\n2. Resolución, prazos e notificación.\nA dirección xeral competente en materia de ensinanzas artísticas superiores resolverá e notificará aos centros, sobre as solicitudes de recoñecemento de créditos ECTS recibidas no prazo máximo de tres meses contado a partir do día seguinte ao de entrada das solicitudes na devandita dirección xeral.\nArtigo 19. Matrícula do alumnado nas disciplinas en que se lle recoñecen créditos ECTS asociados\nO alumnado ao cal se teña recoñecido a totalidade dos créditos ECTS asociados a unha disciplina poderá ampliar a súa matrícula noutras disciplinas que sumen o mesmo ou inferior número de créditos ECTS asociados que os recoñecidos, sen prexuízo do cumprimento do establecido con carácter xeral na presente orde en canto a matrícula e promoción.\nArtigo 20. Consignación dos créditos ECTS no expediente académico do alumnado\nAs disciplinas das ensinanzas superiores de Deseño nas que o alumnado obteña o recoñecemento da totalidade dos créditos ECTS asociados figurarán no seu expediente coa cualificación numérica que corresponda segundo o establecido na presente orde, seguida da notación REC (recoñecida).\nRelación de créditos ECTS recoñecidos\nSi, tes que facer a matrícula na Secretaría da Escola na que obtiveches a praza, no prazo establecido na convocatoria de acceso e admisión do alumnado ás EEAASS de Deseño para o seguinte curso.\nCanto custa a matrícula nas EEAASS de Deseño?\nO importe da matrícula dependerá do número de créditos ECTS nos que te matricules. O importe dos créditos ven dado polo Ministerio de Educación, e para o pasado curso foi de 4.7 €/crédito. Ademáis, no caso de ser menor de 28 anos, debes abonar o Seguro Escolar, que o curso pasado tiña un importe de 1.12€. No momento de facer a matrícula, deberás aportar 3 fotografías tamaño carné.\nUnha vez iniciado o curso, podo desmatricularme dunha asignatura?\nNon. Poderás renunciar á matricula unicamente da totalidade das disciplinas en que te atopes matriculado, o que implica a perda de condición de alumno/a e, en caso de querer volver matricularte, someterte a unhas novas probas de acceso. O procedente é que solicites a anulación de convocatoria desa asignatura.\nDe cantas asignaturas ou créditos ECTS podo matricularme?\nA matrícula no primeiro curso é de curso completo. Excepcionalmente, a dirección do centro poderá autorizarte a matrícula para o primeiro curso dun mínimo de 30 créditos ECTS, sempre por causas xustificadas como compatibilidade laboral, enfermidade grave, conciliación familiar ou outras análogas. Para o segundo, terceiro e cuarto curso das ensinanzas superiores de Deseño, poderás formalizar a matrícula, sempre cun mínimo de 30 créditos ECTS, ata un máximo de 75. Para estes efectos, non se terán en conta os créditos das disciplinas en que teñas solicitado o recoñecemento de créditos.\nDe que asignaturas debo matricularme?\nDeberás matricularte, obrigatoriamente, naquelas disciplinas que teñan o carácter de formación básica, e naquelas disciplinas que non teñas superadas, de ser o caso, no curso académico anterior.\nCando se solicitan e se resolven os recoñecementos de créditos ECTS?\nOs estudos recoñecidos non poderán superar o 60 por 100 dos créditos do plan de estudos ou do currículo do título que se pretende cursar.\nPodo solicitar recoñecemento de créditos ECTS por experiencia laboral previa?\nSi. Poderán serche recoñecidos, total ou parcialmente, créditos ECTS asociados á disciplina de Prácticas Externas pola experiencia laboral ou profesional acreditada, sempre que éstas teñan relación directa coas competencias inherentes ao título. No caso do recoñecemento parcial dos créditos ECTS asociados ás Prácticas Externas, deberás cursar esta disciplina realizando as horas que correspondan, a razón de 25 horas por cada crédito ECTS non recoñecido.\nAo rematar os estudos acádase unha titulación superior de nivel 2 (Grado) do MECES (Marco Español de Cualificacións para a Educación Superior), equivalente a todos os efectos ás titulacións de Grao Universitario. Unha vez rematados os estudos, pódese solicitar o título na Secretaría, abonando as taxas correspondentes, que o curso pasado foron de 66,57€.\nCantos anos podo permanecer nas Ensinanzas Superiores de Deseño?\nNon poderás realizar matrícula na mesma especialidade durante máis de oito anos académicos. Para estes efectos computaranse todos os anos académicos en que teñas realizado matrícula, con independencia da eventual renuncia a esta, do número de disciplinas en que te teña matriculado e do número de créditos ECTS asociados a estas.\nPodo cursar 1º curso nunha especialidade e cambiar a outra nos seguintes cursos?\nDepende. O primeiro curso é común ás catro especialidades de deseño (Gráfico, Interiores, Produto e Moda) agás unha disciplina obrigatoria de especialidade. Unha vez rematado o curso, podes solicitar o cambio de especialidade ou o traslado de matrícula a outra EASD. A aceptación deste cambio está supeditado a existencia de vacantes na nova especialidade, unha vez concluídas as matrículas de antigo alumnado, de alumnado por traslado de expediente da mesma especialidade e de alumnado de novo acceso. En caso de ter asignaturas pendentes de 1º curso, os créditos destas non deben superar os correspondentes aos das disciplinas matriculadas nos cursos seguintes. É dicir, para cambiar de especialidade, debes promocionar de curso (alumno/a de 2º con pendentes de 1º), en caso contrario deberás presentarte a unhas novas probas de acceso ou continuar na especialidade actual.\nSe para cambiar de especialidade a/o alumna/o decidise participar nun novo proceso de acceso, a superación do mesmo só lle dará dereito a ocupar unha das prazas ofertadas (habitualmente 20) para o primeiro curso da nova especialidade. A matrícula en cursos posteriores estará supeditada á existencia de vacantes, unha vez matriculado o antigo alumnado desa especialidade e resolvidas as solicitudes de traslado de expediente\nSi. A Beca hai que tramitala directamente dende a páxina web do Ministerio de Educación. No momento de facer a matrícula, deberás indicar se a solicitaches. E unha vez que saia a resolución coa concesión ou denegación, deberás informar á Secretaría da Escola.\nSi. Para rematar os Estudos hai que presentar un TFE.\nPodo matricularme do Traballo fin de estudos (TFE) se teño disciplinas pendentes?\nSí. Excepcionalmente, a xefa de estudos poderá autorizarche a matrícula no TFE agás que as disciplinas pendentes pertenzan á materia de Proxectos de Deseño Gráfico ou Proxectos de Deseño de Interiores, e sempre que a suma dos créditos asociados a estas non sexa superior a 18.\nCando son as convocatorias do TFE?\nA convocatoria ordinaria do TFE é en xuño e a extraordinaria en xullo pero se non consumiches algunha delas, poderás utilizar unha convocatoria en febreiro no seguinte curso académico, ainda que deberás matricularte novamente do TFE.\nSi. No 4º curso, está prevista a realización da Formación en Centros de Traballo cunha carga horario de 250 horas. A Escola ten establecidos convenios con diversas empresas que acollen ao alumnado en prácticas. E tamén podes propor a empresa na que queres facer as prácticas e a Escola elabora o convenio correspondente.\nPodo matricularme das Prácticas Externas (PE) se teño disciplinas pendentes?\nSi. Excepcionalmente, a xefa de estudos poderá autorizarche a realización das PE sempre que a suma dos créditos asociados a estas non sexa superior a 18.


Женские летние бриджи — Confetissimo — женский блог\nPantalóns estival de mulleres\nOs pantalóns acortados ata ou lixeiramente por debaixo dos xeonllos, co nome familiar "pantalóns", son unha opción de roupa universal, especialmente para o período de calor. Os pantalóns de verán son bos porque non só permiten que as pernas gocen dos raios do sol e se arrefríen despois do solpor, senón que co enfoque adecuado para a elección, combinarán perfectamente tanto na oficina como coa oficina estilo urbano.\nComo escoller os pantalóns femininos para o verán?\nEn pantalóns, non é moi cómodo nos tempos sensatorios e non che colocas uns pantalóns curtos para o traballo, aquí chegamos ao rescate e aos pantalóns que necesitas escoller para ti segundo o xeito e o estilo en que apareces:\nestilo clásico (ideal para oficina);\nestilo deportivo (para o pasatempo activo);\nestilo urbano (cotián);\nestilo de praia.\nAo probar pantalóns para o verán, convén recordar que algúns modelos de pantalóns acurtados poden reducir visualmente o crecemento e facer a figura máis masiva e agachada, polo que para aqueles que queren parecer máis delgado, aconséllase que os estilistas presten atención a opcións cunha lonxitude xusto debaixo do xeonllo.\nTraxes de verán para mulleres con pantalóns\nAs tendas con roupa de verán de moda ofrécennos unha enorme selección de vestidos non só, senón tamén traxes e conxuntos diversos preparados, onde o fondo corresponde á parte superior e a roupa fai que a imaxe sexa completa. E unha vez máis, deberiamos decidir en que ambiente nos imos gozar dunha conveniente adquisición:\nTraxe clásico, onde os pantalóns son o deputado estival de pantalóns estritos, serán moi relevantes nun ambiente de oficina. Así, non romperás o código de vestimenta, pero estarás en harmonía co tempo estival.\nFeminino de verán chándal con pantalóns, onde un tapón e unha paleta con capucha e manga longa poden servir a cabalo, converteranse nunha necesidade cun estilo de vida activo e móbil. O principal é que o material de traxe é suficientemente lixeiro e ben ventilado.\nDisfraces relacionados con algúns estilos urbanoscomo un safari ou colonial e consistente en pantalóns anchos cun puño estreito e unha chaqueta ou camisa lixeira cun cinto sen mangas, será unha excelente opción para persoas que valoren a comodidade e a comodidade.\nRecomendámosche que lea: Patróns de saia clásicos\nQue levar con pantalóns brancos no verán?\nSe moitas veces tes que estar ao sol aberto, entón para evitar o superenriquecido do corpo, debes recorrer ao dominio do branco nas roupas. Os pantalóns de verán femininos non son unha excepción. Pódense combinar perfectamente con varias opcións para o cumio, segundo o estilo e o material:\npantalóns brancos de denim e unha tapa de punto de calquera cor;\npantalóns de estilo empresarial e unha chaqueta branca de verán cunha manga acurtada ou unha blusa de tons polvorientos;\npantalóns deportivos de cor branca e camiseta de loita con idéntico material;\npantalóns feitos de tecidos naturais de corte sen estilo eco e unha túnica translúcida ou de liño con estampados de folclore.


Rebater nº28 - PP e PSOE gobernan para o ricos. O 20-N votamos BNG! - Isca!\nNin dereita, nin extrema dereita!\nNon temos por que escoller entre o mal menor e o maior, entre a dereita a a extrema dereita. A mocidade traballadora e estudante que saíu ás rúas nos últimos meses a protestar en defensa dos seus dereitos ten que ir agora a votar en favor de opcións que os defendan. Os de arriba votan sempre polo seus e mobilízanse activamente para conservar o control do goberno, para que todo siga igual. Os de abaixo, que somos máis e temos a razón do noso lado, temos que mobilizarnos, pois a nosa pasividade é a principal baza coa que contan para derrotarnos.\nCómpre pois apoiar tamén eleitoralmente a quen estivo na rúa en contra dos recortes sociais, a quen participou nas folgas xerais, a quen protestou contra as guerras imperialistas. Afortunadamente, non son todos iguais. Debemos apoiar a quen defende medidas como a creación dunha banca pública, o aumento de impostos aos máis ricos ou a conquista de dereitos laborais, salarios e pensións dignas. A quen defende o noso dereito de autodeterminación, porque somos unha nación que debe ser dona do seu futuro e que ten dereito a relacionarse en pé de igualdade co resto dos pobos.\nNuna situación coma esta, de potente ofensiva do capital, é mais importante que nunca afortalar o BNG, contribuíndo a que no seu seo gañen máis peso as posicións soberanistas e revolucionarias como a nosa.


O Concello de Boiro súmase ao rosa polos actos do Día Mundial Contra o Cancro de Mama – O Barbanza\nO Concello de Boiro súmase ao rosa polos actos do Día Mundial Contra o Cancro de Mama\n20191017. Con motivo do Día Mundial Contra o Cancro de Mama, o Concello de Boiro decidiu sumarse á iniciativa da Asociación Boirense de Empresarios (ABE) consistente en vestir de rosa os escaparates dos establecementos asociados. Así, procederase á iluminación da fachada do Consistorio na mesma cor co obxectivo de amosar o seu apoio.\nUnha acción que se estenderá a outras datas sinaladas coma o Día Mundial da Diabetes, no que se iluminará de cor azul.\nAdemais, o domingo 20 terá lugar a terceira edición da Andaina Solidaria contra o cancro de mama, organizada por Cimadevila Salud. A cita partirá desde a praza do Concello, polo que o aparcadoiro municipal abrirá nesta xornada desde as 09.30 horas para maior comodidade de tódolos participantes.


A confluencia de Lenin e Trotski - Elías Trabada ►Sociólogo - El Progreso de Lugo: Periódico líder de Lugo y su Provincia\n23 noviembre 2017 20:34 h.\nHAI CEN anos, o 25 de outubro de 1917 (7 de novembro segundo o calendario occidental), o partido bolxevique dirixido por Lenin fíxose co poder político en Rusia mediante unha insurrección armada organizada polo comité militar do Soviet de Petrogrado que dirixía Trotski. A toma do Palacio de Inverno, sede do Goberno Provisional que xurdiu da Revolución de Febreiro que derrocou a monarquía tsarista, marcou o inicio da etapa socialista na revolución rusa. A denominada Revolución de Outubro supuxo un cambio radical na teoría e praxe do socialismo marxista sobre o proceso revolucionario de modernización, con importantes consecuencias ao longo do século XX na política, economía e sociedade dos países capitalistas industrializados e tamén dos atrasados.\nPara a ortodoxia marxista da II Internacional que representaba o alemán Karl Kautsky, o socialismo só se podía implementar nun país cando o capitalismo alcanzase un nivel elevado de madurez, cunhas forzas produtivas bastante desenvolvidas e unha clara conciencia dos traballadores sobre as desigualdades estruturais e a escaseza artificial que impoñen as relacións capitalistas e, por tanto, da necesidade imperiosa de cambialas por unhas relacións socialistas. De non darse ese escenario de madurez do sistema capitalista e da clase traballadora, forzar o cambio socialista cunha revolución violenta conduciría con seguridade á dexeneración do socialismo nunha tiranía blanquista.\nEn Rusia, os marxistas menxeviques manifestaban unha opinión similar ao kautskysmo. Realizaban unha interpretación evolucionista e economicista do marxismo, que pretendía ser cientifista, mentres en Lenin prevalecía unha concepción revolucionaria e subxectivista, de propaganda e acción planificadas para que as leis do desenvolvemento histórico explicitadas por Karl Marx avanzasen sen demora, mesmo con maior rapidez, cara a unha economía e sociedade socialistas. É dicir, para Lenin e os seus seguidores, os bolxeviques, a revolución socialista podía ser organizada e provocada de maneira consciente, seguindo un plan insurreccional deseñado previamente.\nLenin apreciaba que as masas obreiras e as súas organizacións sindicais estaban condicionadas pola consciencia trade-unionista, o parlamentarismo e as ilusións de mobilidade social ascendente que xeraba o capitalismo e a democracia burguesa. A concepción do cambio político-social e económico en Lenin estaba mediatizada pola súa teoría do partido socialista como unha organización de vangarda que -por estar formada por revolucionarios profesionais- sabe máis que os traballadores e os seus representantes sindicais e, por tanto, está lexitimada para decidir a política máis adecuada e dirixir á clase obreira explotada cara á consecución do obxectivo socialista dunha sociedade sen clases. As críticas máis lúcidas a este modelo de partido elitista, xerarquizado e non democrático emitíronse desde o marxismo ruso por Trotski e o menxevique Yuli Mártov, e desde o alemán por Kautsky e Rosa Luxemburg.\nUn ano antes da fracasada Revolución rusa de 1905, Parvus e Trotski elaboraron o concepto de ‘revolución permanente’: a burguesía nos países non desenvolvidos, ou de capitalismo atrasado, é unha clase moi débil para consumar a revolución democrático-burguesa, por iso é polo que ten que ser o proletariado socialista quen deba protagonizar e dirixir o proceso de cambio, primeiro para completar a revolución democrática e seguidamente para efectuar a revolución socialista. Con este concepto trotskista coincidiu en certa medida Lenin, ao empregar por primeira e última vez en 1905 o termo de ‘revolución ininterrompida’. Aínda que ambos coincidiron en apreciar que entre esas dúas revolucións habería unha continuidade practicamente inevitable, despois da frustrada Revolución de 1905 discreparon ata 1917 en canto á relación e o período de transición entre esas dúas revolucións concatenadas.\nTrotski criticou a Lenin e os menxeviques por defender en Rusia a estratexia da ‘autolimitación’ do proletariado na doutrina e práctica da revolución socialista: este, tiña que impulsar e completar unha revolución democrático-burguesa pero debía esperar, non podía ir máis aló, cara a unha revolución socialista, ata que se creasen as condicións obxectivas e subxectivas necesarias. Para Trotski, a propia lóxica do proceso revolucionario impediría que o proletariado socialista se ‘autolimitase’ á primeira etapa da revolución burguesa, pois se vería impelido, fronte á reacción da burguesía aburada por consolidar a súa poder fronte ao proletariado, a pasar sen demora á etapa da revolución socialista para garantir as conquistas democráticas e sociais e dirixir a economía cara ao colectivismo socialista.\nAs diferenzas entre Lenin e Trotski tamén se referían ao rol do campesiñado nese proceso revolucionario: Lenin pensaba que, nunha sociedade onde polo menos o 80% da poboación era campesiña, sería imprescindible unha alianza estable entre o proletariado urbano e o campesiñado pobre para que o proceso de cambio revolucionario desembocase nunha sociedade socialista. Neste aspecto, Trotski era fiel á ortodoxia marxista, referíndose á ambivalencia ideolóxica e incapacidade política do campesiñado para arriscarse a un cambio revolucionario, polo seu apego á propiedade privada. O fracaso da Revolución de 1905, onde o exército tsarista formado por soldados que procedían do campesiñado esmagara a rebelión do proletariado urbano, reforzou a desconfianza de Trotski cara ao campesiñado ruso: para el, esa alianza leninista era irrealizable, pois deseguido estalarían as contradicións e conflitos sobre a política agraria que debería executar un goberno revolucionario.\nAo triunfar a inesperada e espontánea Revolución de Febreiro de 1917, Lenin e Trotski coincidiron en valorala como unha revolución democrático-burguesa que, impulsada pola rebelión popular que reivindicaba pan, paz e liberdade! e abaixo o Tsar!, derrocara a tiranía tsarista. Novamente, xurdiu a importante cuestión sobre se o proletariado revolucionario debía ‘autolimitarse’ ou, pola contra, dirixir con determinación e audacia a súa acción política a liberar as forzas dunha revolución socialista. Lenin, nada máis regresar do seu exilio, expuxo as súas famosas Teses de Abril reclamando que os Soviets non se ‘autolimitasen’ a apoiar a república burguesa e decidísense a actuar como a única forma posible dun goberno revolucionario, propugnando que todo o poder do Estado pasase aos Soviets de deputados obreiros, coa finalidade de crear unha república dos Soviets que promovese un salto revolucionario cara ao socialismo.\nCoas Teses de Abril, Lenin trotskinizouse, en canto á estratexia de poder a seguir en Rusia: o mesmo Trotski, ao regresar do exilio en maio de 1917, escoitou sorprendido na súa primeira reunión con membros do comité executivo do Soviet de Petrogrado que Lenin fora acusado por dirixentes bolxeviques moderados de asumir a teoría da ‘revolución permanente’ e de haberse feito trotskista. En definitiva, Lenin e Trotski coincidiron na análise da situación rusa e a estratexia de poder a seguir: o proletariado urbano, dirixido polo partido bolxevique, baseándose no novo poder popular dos Soviets, podía conquistar o debilitado Estado ruso e instaurar unha república socialista. A diferenza dos marxistas menxeviques -que avogaban por unha alianza política estable entre o proletariado urbano e a burguesía progresista para desenvolver unha revolución democrático-burguesa en Rusia- Trotski e Lenin confluíron na necesidade e oportunidade histórica de promover un cambio revolucionario sen un período de transición entre a revolución democrático-burguesa e a socialista-proletaria, mediante a toma pola forza do poder estatal e a materialización da teoría marxista da ‘ditadura do proletariado’.\nEn canto ás diferenzas entre ambos políticos sobre unha alianza política entre o proletariado urbano e o campesiñado pobre, Lenin conseguiu que Trotski a aceptase e non se opuxese aos seus esforzos por trabar esa importante alianza, que foi preparando con intelixencia e astucia desde abril de 1917, pois consideraba que era de vital importancia para que triunfase unha revolución socialista en Rusia. Nas Teses de Abril defendeu a confiscación das terras dos grandes propietarios, sen indemnizalos economicamente, propoñendo que as leiras expropiadas fosen nacionalizadas e colectivizadas para ser traballadas polos campesiños organizados como obreiros en grandes granxas baixo control dos Soviets locais de campesiños braceiros.\nCon todo, no verán de 1917 percibiu con claridade a popularidade entre o campesiñado do programa agrario dos socialistas eseristas, baseado na expropiación das grandes propiedades e a súa distribución igualitaria entre o campesiñado -moi ansioso de posuír terras-, pasando a valorar como aceptable dito programa para unha revolución socialista, relegando a un segundo plano a política bolxevique de expropiar para colectivizar. Pero, á súa vez, advertiu aos socialistas eseristas e os campesiños que se enganaban se consideraban que se podería levar a cabo esa reforma agraria sen derrocar á burguesía e o capitalismo. Lenin destacou que só unha alianza estratéxica entre o proletariado urbano e os campesiños pobres e unha guerra revolucionaria contra a burguesía e os grandes propietarios de terras posibilitarían que as medidas recollidas polos eseristas no seu ‘decreto modelo’ de reforma agraria realizásense.\nO 26 de outubro (8 de novembro), a proposta Lenin, o II Congreso Panruso dos Soviets aprobou o Decreto sobre a paz e o Decreto sobre a terra, dúas medidas moi relacionadas, xa que na súa gran maioría o exército ruso estaba formado por campesiños que aspiraban a que finalizase canto antes a participación de Rusia na Primeira Guerra Mundial e a unha reforma agraria que repartise as terras da realeza tsarista, nobreza, latifundistas e igrexa ortodoxa entre o campesiñado. Con ambos decretos, Lenin pretendeu conseguir o imprescindible apoio ou, na súa falta, a non belixerancia do campesiñado -que constituía a gran maioría da poboación rusa- para o golpe de estado revolucionario iniciado o día anterior polo partido bolxevique.\nA grandes liñas, Lenin conseguiuno: a súa estratexia provocou unha escisión nos socialistas eseristas, cuxa facción de esquerdas, que tiña un importante apoio entre o pequeno campesiñado, pasou a apoiar o goberno bolxevique. Así mesmo, as diferentes capas sociais do campesiñado ruso -desde os braceiros aos Kulaks ou campesiños ricos- apoiaron a primeira fase da reforma agraria consistente na expropiación e a repartición equitativa das grandes propiedades confiscadas. Desta maneira, o goberno bolxevique gozou duns meses de relativa calma no rural ruso, que aproveitou para fortificar a aínda feble maquinaria estatal da ‘ditadura do proletariado’ entre novembro e xuño de 1918, o que foi fundamental para o triunfo do Exército Vermello na guerra civil que se estendeu ata a primavera de 1923.\nAnteriormente, sinalamos que Lenin se trotskinizou, pero tamén Trotski se leninizou na Revolución de 1917: non só porque aprobase a estratexia leninista de establecer unha alianza revolucionaria entre o proletariado urbano e o campesiñado pobre, senón sobre todo por aceptar e organizar -con grande eficacia- o método de Lenin sobre a revolución proletaria-socialista, que baseaba nunha rebelión armada promovida por un partido minoritario, de revolucionarios profesionais, bastante xerarquizado e autoritario. Se a principios do século XX, Trotski destacou como un dos marxistas máis críticos con respecto ao modelo centralista, pechado e elitista que propuxo Lenin para o Partido Obreiro Socialdemócrata de Rusia, con todo en 1917 foi un dos principais organizadores e dirixentes dun golpe de estado violento, executado polos gardas vermellos do partido bolxevique, que evolucionou con rapidez cara a unha ‘ditadura elitaria’ exercida por Lenin, Trotski e unha minoría de dirixentes bolxeviques.\nNo centenario da Revolución de Outubro, aínda resoa o eco da discusión entre o menxevique Mártov e Trotski no II Congreso Panruso dos Soviets que se celebraba mentres a Garda Vermella asaltaba o Palacio de Inverno: segundo o xornalista John Reed, co ruído de fondo das armas de fogo, o primeiro propuxo unha negociación urxente entre as diferentes forzas socialistas para conseguir un amaño pacífico e a formación dun goberno de coalición que detivese a guerra civil en cernes e promovese a constitución dunha democracia socialista. Trotski, rexeitou a proposta e valorou que a estratexia reformista de menxeviques, eseristas e demais socialistas moderados había fracasado e que eran un refugallo que a historia arroxaría ao cesto do lixo.\nTras a ruptura do pacto cos eseristas de esquerda, no verán de 1918 o goberno bolxevique iniciou a política do ‘comunismo de guerra’, que non foi unha política inevitable para gañar a guerra civil senón a política da ‘ditadura do proletariado’ dirixida por Lenin e Trotski, onde a represión do poder bolxevique foi sistemática contra as clases sociais, os partidos políticos e sindicatos, os Soviets e as entidades da sociedade civil rusa que se resistían á ditadura bolxevique. A estratexia de poder de Lenin e Trotski rompeu o vínculo entre igualdade e liberdade que había trenzado o socialismo durante o século XIX, tanto as súas correntes reformistas como revolucionarias, o que se traduciu na descualificación do socialismo como unha utopía desexable, atractiva para amplas capas de traballadores nos países capitalistas desenvolvidos, operando a ditadura comunista da Unión Soviética como unha distopía disuasoria para a revolución socialista en Occidente.


Libia esta dirixida por Pablo Prieto\nHéctor e Iván do Cidade de Narón xogarán con Galicia frente a Libia\nMañán mércores o pavillón municipal de Guitiriz en Lugo servirá de escenario para o encontro entre as seleccións de Galicia e de Libia, partido amistoso entre os dous combinados. O seleccionador galego Antonio Rodríguez convocou para este partido aos xogdores Héctor Corgo, máis coñecido por Héctor e a Iván Rumbo, máis coñecido por Ivancito. Ámbolos dous estarán na localidade lucense. O encontro comezará ás sete da tarde.\nA Xunqueira de San Valentin serve de escenario\nArredor de 600 alumnos participarán nas Xornadas de Atletismo Divertido en Fene\nNenas e nenos dos colexios de primaria de Fene participarán nas duas Xornadas de Atletismo Divertido que pon en marcha o Concello de Fene no pavillón de A Xunqueira de San Valentin. Mañán mércores 24 e o xoves 25 alumnos dos colexios de Centieiras, A Xunqueira, Os Casais, o Ramo e Jorge Juan de Perlío participaran en probas de velocidade, vallado, lanzamento de peso, xabalina, e tamén de relevos….según nos comenta a técnica de deportes do Concello fenés Mercedes Justo.”Con esta iniciativa preténdese achegar o atletismo aos máis pequenos” engade Mercedes Justo. A tecnica de deportes comenta que o fundamental é facer destas xornadas unhas horas divertidas para facer máis atractivo o atletismo aos nenos.\nO equipo fenes esta a un paso de cantar o aliron\n“Estamos no mellor momento da temporada”\nFaltan 6 partidos, 18 potenciais puntos e o Perlío atópase a seis puntos do seu directo perseguidor, o Cultural Maniños. O míster Tito Dopico foi, por primeira vez esta temporada, definidor da situación. Dopico sempre é precavido, discreto e moi prudente á hora de facer declaracións aos medios de comunicación. Nunca vende a pel do oso antes de cazalo pero onte permitiuse unha licencia. O adestrador do Perlío afirmou que o seu equipo esta na mellor situación da temporada. Dopico engade que, como mínimo, xa está asegurado rematar a liga entre os catro primeiros e o primeiro posto xa é unha posibilidade moi real.\nPerlio, Maniños e Barallobre lograron importantes vitorias\nVítorias dos tres equipos de Fene\nO Perlío gañou esta tarde ao Cedeira por 3 a 0 con goles de Camilo, o primeiro e o terceiro, e de Ramón o segundo. O Maniños fixo o propio no Anexo a Pardiñas e gañou ao Somozas B por 1 a 4. Marcou Charly un dos catro goles do conxunto de Mahía e o Barallobre tamén sumou tres puntos da súa vítoria no campo de O Ramo ante o San Pablo. O equipo de Javi Carpente gañou por 3 tantos a 1.


Blog da biblioteca do CEIP Fermín Bouza Brey: diciembre 2009\nUn ano máis rematamos este primeiro trimestre cunha festa chea de actuacións dos rapaces e rapazas, e tamén dos profes!!\nAqui deixámosvos unha pequena reportaxe fotográfica destes dous días.\nPublicado por Bibliobrey en 8:04 No hay comentarios: Enlaces a esta entrada\nCONTOS DE NADAL Á LUZ DAS VELAS\nVelas acesas e música das panxoliñas foi a sorpresa que nos atopamos na Biblioteca esta semana pasada.\nVelas acesas retratando o momento dos nenos e nenas que concentrados comezaron a lectura dos seus contos de Nadal\nVelas acesas iluminando os libros e as caras do público presente. A biblioteca quedouse muda, ata que empezaron a ler os seus contos.\nNese ambiente, tan propicio para ler polo Nadal, fiáronse as súas historias á luz das velas…\nO último día María, pediunos para lernos un poema de Gloria Fuertes, moi axeitado para estas datas, "El camello", un dos seus poemas favoritos.\nPublicado por Bibliobrey en 8:01 5 comentarios: Enlaces a esta entrada\nNo CPI Vicente Otero Valcárcel,de Carral,o Equipo de Dinamización e Normalización Lingüística,o equipo da Biblioteca e o alumnado de 3º e 4º da ESO elaboraron este estupendo catálogo de material en galego.\nTrátase dunha selección de agasallos en galego pensando neste Nadal.\nNon perdades a oportunidade de coñecelo.\nPublicado por Bibliobrey en 12:08 1 comentario: Enlaces a esta entrada\nEtiquetas: catálogo, Nadal\n“O Apalpador” é un xigante, carboneiro de profesión, que ao chegar o Nadal visita as aldeas lucenses para “apalpar” as barrigas dos nenos e nenas. Comproba se están debidamente alimentados e deixalles algunhas castañas quentes, non sen desexarlles que non pasasen fame durante o ano seguinte.\nEste ano publicouse o conto titulado "Antón e o Apalpador", unha obra de Manuel Castro e Mar Ameixeiras, e ilustrada por Francisco Ameixeiras. Conta a historia de Antón, un neno que viaxa ao Courel para pasar as vacacións coa súa madriña. Tamén contén seis páxinas de xogos por se queredes coñecer máis cousas sobre o Apalpador...\n(Clicade na imaxe para ler este conto)\nFai clic na imaxe para ler esta versión de Xoán G. da Editorial Biblos.\nUn ano máis, chega o Nadal. Pero o xeito de vivir estas datas celébranse de xeitos diferentes nos distintos países do mundo. Dende o Ceip Frián de Teis (Vigo) fannos chegar este material co que intentaremos coñecer como son estas datas noutros lugares.\nAcompañádenos nesta viaxe !\nFacede clic enriba da imaxe\nGrazas por compartir este traballo Frianciño!!\nEtiquetas: Interculturalidade, Nadal\nO NADAL N A NOSA BIBLIOTECA\nUnha gran nevada cubriu a nosa Biblioteca , pintándoa branca, máis branca que nunca.\nOs copos depositáronse nos tellados dos andeis, donde se refuxian os libros.\nA nosa mascota, Don Moucho, tamén se vestiu para a ocasión.\nExposición de libros de Nadal, dos fondos da biblioteca.\nLectura nos recreos das narracións presentados no certame de "Contos de Nadal"\nExposición de libros prestados por algunhas editoriais. Será visitada cos titores ou nos recreos. O martes 15 poderán visitala coas familias de 4 a 6. Forma parte da campaña "Un libro polo Nadal".\nXogo para coñecer os Dereitos Humanos\nPara traballar con xornais sobre os Dereitos Humanos (Vía O Segrel do Penedo)\nO 10 de decembro celebramos o DÍA DOS DEREITOS HUMANOS. Unha data especial que dende as bibliotecas escolares queremos achegar ás nosas comunidades educativas para o que tratamos de recopilar recursos que faciliten o traballo e axuden á reflexión.\nUnha boísima webquest, chéganos dende o Ceip de Andrade, para traballar co alumnado do terceiro ciclo de Primaria :\nDende o IES Río Cabe tamén nos chega un novo cartel para conmemorar a celebración do Día Internacional dos Dereitos Humanos.\nGrazas por compartir o voso traballo!!!\nPublicado por Bibliobrey en 2:24 1 comentario: Enlaces a esta entrada\nEtiquetas: alfin, Dereitos humanos\nIII CERTAME DE CONTOS DE NADAL\n•Os contos deberán ser orixinais e inéditos.\n•O tema será sobre o NADAL\n•O plazo de entrega remata o VENRES 11. Non se aceptarán traballos fora do plazo previsto,.\n•As mellores obras presentadas publicaránse no blog da biblioteca.\n•Se queres ler o teu conto, nos recreos poderás facelo dende o 14 ata o 18 deste mes\nANÍMATE A ESCRIBIR !!\nCALENDARIO ILUSTRADO DE DECEMBRO\nCHEGA O ÚLTIMO MES DO ANO 2009\nE DESPEDÍMOLO COA BONITA\nILUSTRACIÓN QUE FIXERAN\nO ALUMNADO DE 4º, NO CURSO PASADO.\nADÍCANLLO Á PARROQUIA DE GANADE\nQUE O 13 DE DECEMBRO CELEBRA\nA FESTA DE SANTA LUCÍA.\nDÍ ASÍ O SEU REFRÁN:\n“POLA SANTA LUCÍA BAIXA A NOITE E MEDRA O DÍA”\nPublicado por Bibliobrey en 13:00 No hay comentarios: Enlaces a esta entrada


Asociación de Dano Cerebral de Compostela | Asociación Sarela\nQUE é o dano cerebral?\nO Dano Cerebral Adquirido (DCA) é pouco coñecido pero seguro que che son familiares as súas causas: ICTUS, traumatismos cranioencefálicos por accidentes, tumores cerebrais, falta de osíxeno por unha parada cardiorrespiratoria ou un afogamento etc. As secuelas, moitas veces invisibles, poden ser moi variadas.\nO DCA chega de forma inesperada, sen avisar. Superados os primeiros momentos debemos pensar na rehabilitación, na recuperación e mantemento das capacidades e en volver á vida social e laboral. A atención inmediata e especializada por un equipo multidisciplinar é a mellor forma de acadalo.\npor que sarela?\nPorque somos coma ti. Persoas e familias que pasamos por unha situación parecida. Sabemos o que se sente pero tamén o que precisas. As mesmas necesidades e inquedanzas foron as que nos levaron a organizarnos hai máis de 20 anos. Hoxe os nosos servizos atenden case todas as necesidades das persoas e familias.\ncomo podemos axudarche\nQUERO INFORMACIÓN E ORIENTACIÓN\nNECESITO REHABILITACIÓN ESPECIALIZADA\nPodes asociarte ou ter unha colaboración económica puntual.\nDúbidas sobre o Dano Cerebral? Dámoslle resposta a través da radio.\nOferta de postos de acción voluntaria nos nosos servizos de atención\nPuntos de información especializada na Área Sanitaria de Santiago e Barbanza\nAS NOSAS FEDERACIÓNS\nSOMOS ASINANTES DE:


M.O. | 17 de agosto de 2019\nVan 83 anos desde o asasinato de Bóveda, mais aínda non se fixo efectiva unha reparación oficial. “A miña Patria natural é Galiza. Ámoa ferventemente. Xamais a traizoaría, aínda que se me concedesen séculos para vivir. Adóroa até máis alá da miña morte. Se entende o Tribunal que por este amor entrañábel debe de me ser aplicada a pena de morte, recibireina como un sacrificio máis por ela. Fixen canto puiden por Galiza e máis faría se puidese. Se non podo, até gostaría de morrer pola miña Patria. Baixo a súa bandeira desexo ser enterrado”. Estas foron as palabras de Bóveda que fecharon un xuízo sumarísimo que segue sen ser anulado.\nO día en que o secretario de Organización do Partido Galeguista foi fusilado no monte da Caeira (Poio) simboliza o Día da Galiza Mártir. Unha xornada na memoria de todas e todos os que morreron asasinados por defenderen o seu compromiso coa Galiza e o seu patriotismo. Foi no exilio, en Bos Aires, en 1942, onde a Irmandade Galega instaurou o 17 de agosto como Día da Galiza Mártir.\nÉ Bóveda o máis representativo dos mártires. A el dedicou Castelao o libro Sempre en Galiza. Tamén considerou Bóveda o símbolo de todas as vítimas no seu discurso Alba de Groria: “Á miña imaxinación veu unha fogueira en cada cemiterio, pero no de Pontevedra veu unha labarada que chegaba até o ceo. Era o lume do espírito de Bóveda, que non figura na Santa Compaña dos inmortais porque non pertence á historia, senón á tradición, en arume de lenda Bóveda terá de ser nun mañá próximo ou lonxano a bandeira da nosa redención”.\nA axenda do Día da Galiza Mártir\nNeste 17 de agosto, a meirande parte dos actos que homenaxean as mártires galegas teñen o epicentro en Poio e en Pontevedra. En Poio o Concello organiza o acto institucional do Día da Galiza Mártir. Será ás 13 horas na Caeira e contará coas intervencións, entre outros, do alcalde, Luciano Sobral.\nNa cidade do Lérez terá lugar o xantar da Fundación Alexandre Bóveda, a partir das 14:30 horas, no Hotel Pelegrinus. Media hora após comezará o xantar de Galiza Nova na Taberna Saudade.\nÁs 17 horas, no parque Amalia Bóveda, a Fundación Alexandre Bóveda entregará o premio “Galiza Mártir” a Telmo Comesaña, da Asociación pola Recuperación da Memoria Histórica de Vigo.\nÁs 19 horas, a Fundación Alexandre Bóveda organiza o acto cívico do Día da Galiza Mártir no cemiterio de Santo Amaro.\nÁs 20 horas, na praza de Curros Enríquez, decorrerá o acto político nacional do BNG, coas intervencións de Marta Gómez, responsábel comarcal de Galiza Nova; Manu Lourenzo, portavoz municipal en Soutomaior, e Ana Pontón, portavoz nacional.\nPodes ver este artigo na próxima dirección /articulo/memoria/fixen-canto-puiden-galiza-mais-faria-puidese-non-podo-ate-gostaria-morrer-pola-mina-patria/20190817105500083181.html


Depósito: RAG. Depósito 1 Subsección: FM Caixa 4 29\nDepósito: RAG. Depósito 1 Subsección: FL Caixa 4 41\nDepósito: RAG. Depósito 1 Subsección: FL Caixa 4 50\nDepósito: RAG. Depósito 1 Subsección: FL Caixa 4 51\nDepósito: RAG. Depósito 1 Subsección: FL Caixa 4 52\n2 positivos (2 copias), 184 x 129 mm e 237 x 169 mm, papel, xelatina POP? e xelatina DOP\nRetrato de estudio. Plano medio curto de Rosalía de Castro.\nUnha das copias en óvalo, e máis moderna. As últimas tres copias son moi modernas e grandes (18 x 24).\nM-4-29 L-4-41 L-4-50 L-4-51 L-4-52 D5-2-67 D5-2-68 DV-D-90


CIG-Administración oponse frontalmente a que se elimine a paga extra do persoal do sector público\nLembra que é un dereito de todas as traballadoras e traballadores e denuncia que se lles está facendo pagar a mala xestión de gobernos irresponsábeis\nAnte as informacións nas que se especula coa posibilidade de que o goberno tamén está barallando a posibilidade de eliminar a paga extra dos empregados e empregadas do sector público, a secretaria nacional de CIG-Administración, María Carme López Santamariña, manifesta a frontal oposición da federación a que, sequera se prantexe esta posibilidade que considera “inaceptábel” de todo punto de vista. Fronte a isto denuncia que se está intentando facer pagar ao persoal do sector público a nefasta xestión económica de gobernos irresponsábeis que favoreceron un modelo baseado na especulación e no enriquecemento duns poucos a custo da maioría da sociedade.\nA secretaria nacional de CIG-Administración asegura que é un “insulto” a todas as traballadoras e traballadores das administracións públicas que se estea poñendo en cuestión un dereito, como o de cobrar pagas extra, que é común a toda a clase traballadora. “Custounos moitos anos conseguilo. O persoal das administracións públicas, até hai pouco non cobrabamos completas as nosas pagas extra. Foi unha loita de anos de negociación e de chegar a acordos nas mesas, porque só se nos abonaba soldo base e antigüidade”.\nLópez Santamariña lembra que no ano 2010, cando se decretou o recorte salarial, as pagas extra das traballadoras e traballadores das administracións públicas xa sufriron un recorte dun 15%. “Neste intre xa non estamos cobrando as nosas pagas extra completas como lle correspondería a calquera traballador/a”.\nAsegura que tocar de novo os salarios, xa mermados porque ao longo destes últimos anos xa se reduciron nun 23%, o que vai provocar é “un empobrecemento a pasos axigantados do persoal que neste momento traballa nas administracións”. Xunto a iso, afirma que “se comezan a desaparecer postos de traballos das administracións e recortar salarios do persoal que queda, o noso futuro vai ser moi negro”. Neste sentido, considera que deste xeito o PP retrotraería ás empregadas e empregados do sector público ás condicións laborais e salariais que tiñan en tempos pasados nos que as condicións eran “tremendamente precarias”.\nResponsabiliza da actual situación a gobernos irresponsábeis que fomentaron políticas que favoreceron un modelo de economía especulativa fronte á economía real. “Agora pretenden que paguemos a súa incompetencia as traballadoras e traballadores públicos cos nosos salarios ou cos nosos postos de traballo e iso non o podemos tolerar”.


Blog de Encarna Lago: MEMORIA SEMANA DOS MUSEOS 2009\nMEMORIA SEMANA DOS MUSEOS 2009\nDurante os días 16, 17 e 18 de maio de 2009 os catro museos da (Museo Provincial de Lugo / Museo Provincial do Mar / Pazo de Tor / Museo Etnográfico de San Paio de Narla) conmemoran tres importantes efemérides: o sábado, día 16, pola noite, a Noite dos Museos, o domingo, día 17, o Día das Letras Galegas, e o luns, día 18, o Día Internacional dos Museos, baixo o lema Museos e turismo.\nOs museos da Rede Museística da Deputación de Lugo programan unha serie de actos que teñen como obxectivo prioritario a intercomunicación cos seus visitantes.\nO ICOM e a FMAM teñen asignada a misión ética de velar para que o turismo respecte as culturas do mundo enteiro na súa interacción con elas e, tamén, para que as condutas e os enfoques relacionados co turismo teñan en conta non só o patrimonio cultural e inmaterial do pasado dos pobos, senón tamén as expresións actuais da súa cultura.\nO coñecemento dos lugares de destino das correntes turísticas, das culturas presentes neles, do seu patrimonio natural e histórico, do seu valor científico específico e da súa beleza teñen que contribuír a un mellor entendemento destes elementos por parte das poboacións locais e, por conseguinte, a un fortalecemento da súa autoestima e a súa identidade cultural. O turismo cultural sostible incumbe moitos grupos de persoas, lugares e entidades: os turistas e as poboacións locais; os museos, sitios arqueolóxicos e paisaxes; as empresas turísticas e os poderes públicos. Por iso, é polo que é necesario sensibilizar a todos eles cara ao turismo sostible e asesoralos sobre as prácticas idóneas en materia de xestión das correntes turísticas. Para alcanzar estes obxectivos, os museos deben dirixirse aos turistas dunha forma moito máis directa do que fixeron ata agora. O contido educativo dun museo debe contribuír a un mellor coñecemento da historia, a cultura e o contorno dos pobos, así como a promover unha evolución nas condutas dos seus visitantes e fortalecer os valores da tolerancia. En última instancia, isto conducirá a respectar os modos de vida, as relixións, as ideas e os costumes sociais diferentes dos propios, facendo ademais que o turismo sexa máis compatible co contorno.\nO ICOM e a FMAM consideran que os turistas que coñecen mellor as culturas e reservas naturais visitadas e están máis preparados para o contacto con elas contribúen positivamente ao desenvolvemento sostible, así como á protección das sociedades e das paisaxes que van contemplar. De aí a importancia de fornecerlles aos turistas os coñecementos e a preparación necesarios. Isto é imprescindible porque, con frecuencia, a súa conduta afástase moito da observada na súa vida cotiá e atense a esquemas sociais e educativos que non lles corresponden forzosamente ás expectativas ou puntos de vista dos que viven nos lugares que visitan…\n[Extracto da Declaración do Consello Internacional de Museos (ICOM) e a Federación Internacional de Amigos dos Museos (FMAM) en prol dun turismo cultural sostible no mundo enteiro]\nBOTELLA AO MAR: UN BERRO POLO FUTURO DA LINGUA GALEGA\nDurante a semana que vai desde o día 12 ata o 18 de maio os catro museos da Rede da Deputación de Lugo terán a disposición do público, especialmente para o alumnado que os visite, unha botella na que recoller mensaxes de esperanza para o futuro da lingua galega.\nO luns, 18 de maio (Día Internacional dos Museos), todas as mensaxes serán trasladadas ao Museo Provincial do Mar de San Cibrao para que os participantes no obradoiro “Botella ao mar” as liberen entre as ondas, que son ronsel de futuro e de esperanza.\n__________PROGRAMA: MUSEO PROVINCIAL DO MAR\nSan Cibrao, Cervo (Lugo). Tfno.: 982 594 572\nHorario de apertura: De 11:00 a 14:00 h e de 16:00 a 19:00 h\nViaxe: Museos e turismo, unha viaxe polos museos da Rede Museística da Deputación de Lugo\nVisitamos o Museo Etnográfico de San Paio de Narla, o Museo Provincial de Lugo e o Pazo de Tor.\nAutobús gratuíto. Inscricións no Museo Provincial do Mar\n09:00 h: Saída de San Cibrao\nDe 10:30 a 11:30 h: Visita ao Museo Provincial de Lugo\nDe 12 a 13:00 h:Visita ao Museo Etnográfico de San Paio de Narla\nDe 14:30 a 16 h: Xantar en Monforte de Lemos por conta das persoas asistentes\nDe 16:00 a 18:00 h: Visita ao Pazo de Tor\nDe 18:00 a 19:00 h: Paseo por Monforte de Lemos\n21:00 h: Chegada de regreso a San Cibrao\nCiclo de conferencias: Historia de Galiza\n18:30 h: Conferencia de Anselmo López Carreira, co título “A Idade Media”. Organiza a Asociación Cultural MariñaPatrimonio.\nDomingo, 17 de maio de 2009: Día das Letras Galegas\nHorario de apertura: De 11:00 a 14:00 horas\n“Un museo cheo de libros”. Para conmemorar o Día das Letras Galegas dedicado este ano a Ramón Piñeiro, a persoa visitante poderá levar para a súa casa un libro en galego (ata fin de existencias), un agasallo escollido entre os fondos editados polo Servizo de Publicacións da Deputación de Lugo.\n16:00 h: Visita guiada para os integrantes do grupo “Museos e turismo, unha viaxe polos museos da Rede Museística da Deputación de Lugo”\n12:00 h: O espectáculo da palabra, por Cándido Pazó\nLuns, 18 de maio de 2009: Día Internacional dos Museos\nHorario de apertura: De 11:00 a 14:00 h e de 16:00 a 19:00 h.\nHaberá agasallos para as persoas visitantes que se acheguen ao museo nesta data.\nDe 18:00 a 20:00 h: Obradoiro literario a cargo de Paco Rivas. Todas as mensaxes recollidas nos outros museos da Rede Museística serán botadas ao mar polos participantes neste obradoiro.\n__________PROGRAMA: PAZO DE TOR\nTor, Monforte de Lemos (Lugo) Tfno.: 982 165 534\nSábado, 16 de maio de 2009: Noite dos museos\n18:00 h: O espectáculo da palabra, por Cándido Pazó\nPrestrea da película: O labirinto ario\n21:00 h: Preestrea da curtametraxe O labirinto ario, gravada no Pazo de Tor\nPresentación do disco de Xoán Curiel: Nai\n22:00 h: Presentación do primeiro álbum de Xoán Curiel, con influencia de ritmos étnicos do mundo (música tradicional galega, da África subsahariana, árabes e sons latinos). Ademais interpretará unha selección de cancións de cantantes brasileiros que cantan o mundo do cosmos e as estrelas, con motivo da celebración do Ano da Astronomía.\n22:30 h: Para descubrir as estrelas, actividade conmemorativa do Ano Internacional da Astronomía 2009, a cargo de Francisco García da Agrupación Astronómica Lucense. A realización desta actividade dependerá das condicións meteorolóxicas.\nVisitas guiadas ás 11:00, 12:30, 16:30 e 18:00 h\nVisítase o Museo Etnográfico de San Paio de Narla, o Museo Provincial de Lugo e Museo Provincial do Mar de San Cibrao. Autobús gratuíto.\nInscricións no Pazo de Tor.\n09:00 h: Saída de Monforte de Lemos\nDe 12:00 a 13:00 h: Vista ao Museo Etnográfico de San Paio de Narla\nDe 14:30 a 16:00 h: Xantar en San Cibrao por conta dos asistentes\nDe 16:00 a 18:00 h: Visita ao Museo Provincial do Mar\nDe 18:00 a 19:00 h: Paseo por San Cibrao\n“Un museo cheo de libros”. Para conmemorar o Día das Letras Galegas, dedicado este ano a Ramón Piñeiro, o/a visitante poderá levar para a súa casa un libro en galego (ata fin de existencias), un agasallo escollido entre os fondos editados polo Servizo de Publicacións da Deputación de Lugo.\nVisitas guiadas ás 11:00, 12:30, 16:30 e 18:00 horas\nUn pazo de cine\nA partir das 11:00 h, mostra de imaxes de películas, actores e actrices que gravaron cine no Pazo de Tor.\n__________PROGRAMA: MUSEO ETNOGRÁFICO DE SAN PAIO DE NARLA\nTorre de Xiá, Friol (Lugo). Tfno.: 982 375 156\nHorario de apertura: De 12:00 a 14:00 h e de 17:00 a 20:00 h\n12:00 h: Visita guiada para os integrantes do grupo “Museos e turismo, unha viaxe polos museos da Rede Museística da Deputación de Lugo”\n“Un museo cheo de libros”. Para conmemorar o Día das Letras Galegas, dedicado este ano a Ramón Piñeiro, a persoa visitante poderá levar para a súa casa un libro en galego (ata fin de existencias), un agasallo escollido entre os fondos editados polo Servizo de Publicacións da Deputación de Lugo.\nHorario de apertura: De 11:00 a 14:00 h e de 17:00 a 20:00 h\nHaberá agasallos para os visitantes que se acheguen ao museo nesta data.\nA serpe da cova (un divertimento). Montaxe a cargo do grupo de teatro "Algo máis que pan e queixo", do CPI Dr. López Suárez, de Friol (Lugo)\n1.ª función: luns, 18 de maio, ás 12:00 horas\n2.ª función: martes, 19 de maio, ás 12:00 horas\n3.ª función: mércores, 20 de maio, ás 12:00 horas\nEtiquetas: REDE MUSEÍSTICA


HTML/Introdución - Wikibooks\n← Volver a HTML 4 Introdución Seguir con Requisitos →\nA HTML (HyperText Markup Language, inglés para «linguaxe de etiquetas de hipertexto») é a linguaxe que fai posible a creación e edición de documentos web.\nPara entender en que consiste exactamente a HTML, algo imprescindible para quen empeza, o mellor será facer un paralelismo con algo que resulte familiar, como por exemplo, un libro. Así que ─asumindo que todos “vimos” un algunha vez─ pensemos nun libro. Mellor aínda, describámolo.\nUn libro está formado por un conxunto de páxinas. Nunha páxina podemos atoparnos con parágrafos, o título dun dos capítulos do libro, diálogos, e mesmo o número da páxina. Ás veces hai palabras que están en letra cursiva (como cando fala unha personaxe nunha lingua que non se corresponde coa do libro).\nAgora, imaxinemos que queremos que un navegador web, o programa que le as páxinas web, reproduza esa páxina. Pero o navegador web non é capaz de entender que unha letra é máis grande que outra (título dun capítulo), ou se está inclinada (letra cursiva). O navegador só pode entender texto simple. Por iso teremos que transcribir a páxina de xeito que o navegador entenda que é un encabezado, que é un título dun capítulo, que é un parágrafo, que é unha cita, que é unha lista, etc. E para facelo simplemente escribiremos o texto tal e como estea na páxina que queremos reproducir, e indicaremos que parte do texto é cada cousa.\nImaxinemos que temos o seguinte texto:\nTeño un can. Para que sente dígolle:\nE sáltame enriba.\nEn texto simple quedaría:\nPero iso non é o que queremos, así que hai que explicarlle como ten que facer ao navegador, pero non se pode utilizar nada máis que texto.\n(empeza o texto)\n(comeza un parágrafo)Teño un can. Para que sente dígolle:(remata o parágrafo)\n(comeza outro parágrafo)(facer énfase)¡Siéntate!(deixar de facer énfase).(remata o segundo parágrafo)\n(comeza o terceiro parágrafo)E sáltame (salientar)enriba(deixar de salientar).(remata o terceiro parágrafo)\n(remata o texto)\nEn fin, no HTML faise exactamente isto que acabamos de ver. Pero como había que escoller unha forma que o navegador entendese mellor, e a eles non se lles dan moi ben as linguas (non probes a falar co navegador), optouse por crear un código que fose tan fácil para os navegadores como para as persoas que escribisen as páxinas para estes (deixa de falar co navegador, non te vai responder).\nSe quixésemos crear unha páxina web que tivese o texto de antes, o seguinte sería o formato a utilizar:\n
Teño un can. Para que sente dígolle:
\n
E sáltame enriba.
\nEste é o xeito de describir as cousas aos navegadores web. Agora simplemente toca afondar en como representar todas as cousas posibles, e coñecer os límites da HTML á hora de representar ditas cousas. Eses límites poden expandirse máis adiante mediante o uso xunto á HTML douras tecnoloxías, que se irán mencionando no manual (nesta páxina faise referencia xa a tres delas).\nVisto isto deberíase comprender perfectamente que os ficheiros HTML son ficheiros de texto simple que conteñen etiquetas de formato adicionais, é dicir, secuencias de caracteres que lles indican aos navegadores web que partes do texto son parágrafos, onde van os títulos, onde as táboas, o principio e final das filas e celas das táboas, etc. Ademais de texto, podemos inserir imaxes, sons, vídeos, etc. Unha das súas características máis salientables é a posibilidade de ligar unhas páxinas con outras a través de ligazóns.\nEsta linguaxe pode lela un navegador web en modo gráfico, un en modo texto, un braille, un cliente de correo electrónico, ou mesmo un teléfono móbil.\nA dificultade para a aprendizaxe da linguaxe HTML é pouca. É unha linguaxe moi sinxela, e fíxose máis sinxela co tempo grazas á delegación nas follas de estilo para o deseño ou o abandono dalgunhas técnicas. Por tanto, dominaremos completamente esta linguaxe sempre e cando acompañemos o coñecemento teórico con moita práctica.\nA súa fácil aprendizaxe é, como dixemos, consecuencia da súa sinxeleza. A HTML serviranos para facer documentos sinxelos cos que expresar unha idea, dar unha información, etc. na internet. Para facer páxinas máis avanzadas necesitaremos aprender outras linguaxes, cada vez máis próximas á programación. Así e todo, con aprendermos HTML e CSS xa estamos ben servidos, ata que nos entre a curiosidade por ir máis alá na programación de páxinas web. Paso por paso. Agora o mellor será centrarse en aprender e dominar o HTML.\nEstaría ben que creases un documento HTML, é dicir, que creases un ficheiro de texto sen formato e o gardases cun nome calquera, e cunha extensión html. Por exemplo: probas.html, prácticas.html, index.html, wikibooks.html, nonsemeocorrecomochamaraestedocumento.html, etc. Neste documento podes ir poñendo en práctica as novas técnicas que vaias aprendendo a medida que avances no libro. Para facelo, abondará con que o edites cun editor de texto simple e o abras ─para visualizalo─ cun navegador web (ou con varios), pero xa se falará diso máis adiante.\nInicialmente a rede ideouse coma un espazo para a publicación de información estática, con obxectivos puramente divulgativos. Pero todos sabemos que a realidade da rede hoxe en día dista moito desta vella concepción, con contidos dinámicos, multimedia, etc. O W3C foi o encargado de ir engadindo diversas modificacións ao HTML, publicando distintos estándares.\nActualmente, o estándar en vigor é o número 4.01, que o está dende setembro do ano 2001. A versión 5.0 está a ser desenvolvida nestes momentos.\n↑ En realidade faltan algunhas etiquetas.\n↑ Non se recomenda o uso de nomes moi longos, son preferibles os curtos e concisos, que en poucos caracteres deixen claro o seu contido.\n↑ Sitio web da W3C\nTraído desde "https://gl.wikibooks.org/w/index.php?title=HTML/Introdución&oldid=16022"\nA última edición desta páxina foi o 12 de xaneiro de 2016 ás 23:32.


G. Caballero subliña que "queremos un financiamento axeitado para Galicia" pero rexeita que Feijóo "utilice a Galicia para facer política ao servizo de Casado" | PSdeG-PSOE\nO voceiro parlamentario do PSdeG critica que Feijóo intente usar o encontro de presidentes autonómicos sobre financiamento para convertelo nunha “fronte de conflito co goberno de España”: “por aí, non”\nO voceiro parlamentario do PSdeG, Gonzalo Caballero, subliñou hoxe que os e as socialistas galegas “queremos un financiamento axeitado para Galicia”, pero advertiu a Feijóo de que non pode “utilizar Galicia para facer política a carón de Pablo Casado”.\nGonzalo Caballero aludiu así ao intento de Feijóo de converter a xuntanza de presidentes autonómicos sobre financiamento autonómico nunha “fronte de conflito co goberno de España”; unha operación da que “a presidenta da Rioxa xa se desmarcou” mentres outros presidentes xa advertiron a Feijóo de que “se vai pola vía do conflito, non o van acompañar”.\n“Feijóo”, dixo, “está priorizando o conflito en vez de buscar solucións” e, por aí, “nin vai o PSOE nin os presidentes das comunidades autónomas socialistas nin os compañeiros e compañeiras do PSdeG”.\n“Os e as socialistas galegos”, remarcou Caballero, “queremos o mellor para Galicia” e “sempre estamos dispostos e dispostas a traballar por un modelo de financiamento autonómico que teña en conta o envellecemento e a dispersión poboacional para ponderar o custe dos servizos”. Iso si, deixou claro que Feijóo “non pode poñer ao PP por riba dos intereses de Galicia”. “Por aí, non”, resumiu.


Conversa usuario:Vazquez24 - Wikipedia, a enciclopedia libre\nBenvido(a) á Galipedia, Vazquez24!\nBoa estadía e bo traballo. Saúdos e unha pregunta, de ónde saídes todos? :D, --Elisardojm (conversa) 11:24, 27 de setembro de 2012 (UTC)\nBoas!, mira, acabo de ver o artigo Davis (apelido) e como é unha tradución e nos resumos de edición non indicaches nada ó respecto, para manter a licenza dos artigos das wikipedias, que requiren a atribución dos autores, tes que poñer o Modelo:Traducido de na páxina de conversa cos datos da tradución. Para outras veces podes, simplemente, ir indicando de ónde traduces os contidos na caixa de resumo como se explica aqui. Saúdos, --Elisardojm (conversa) 01:16, 13 de outubro de 2012 (UTC)\nTraído desde "https://gl.wikipedia.org/w/index.php?title=Conversa_usuario:Vazquez24&oldid=3495849"\nÚltima edición o 22 de marzo de 2015 ás 01:49\nA última edición desta páxina foi o 22 de marzo de 2015 ás 01:49.


Economía é unha ciencia social que estuda a produción, distr\nⓘ Economía é unha ciencia social que estuda a produción, distribución, comercio e consumo de bens e servizos. A economía, céntrase no comportamento e as interacci ..\nReuters é unha axencia de noticias con sede no Reino Unido, coñecida por subministrar información a medios de comunicación e mercados financeiros. Está presente en máis de 201 cidades de 94 países e achega información en máis de vinte linguas. Reuters é unha das maiores axencias de noticias do mundo. Aínda que é coñecida polo seu labor como axencia de noticias, isto só supón o 10 % dos ingresos totais do grupo. A principal actividade de Reuters consiste en proporcionar información aos mercados financeiros, como os valores dos tipos de interese e prezos de accións, ademais de ofrecer invest ...\nTim Jackson, nado o 4 de xuño de 1957, é profesor de desenvolvemento sustentable na Universidade de Surrey; foi a primeira persoa no Reino Unido que obtivo unha cátedra neste campo. Traballou como comisario de economía na Comisión de Desenvolvemento Sustentable desde 2004 ata que foi abolida en 2011. Tim Jackson é coñecido polo seu traballo Prosperidade sen crecemento: economía para un planeta finito 2009, que foi descrito por Le Monde como "un dos traballos sobre economía mediomabiental máis importantes desde hai anos".\nShoshana Zuboff, nada en 1951, é unha socióloga, profesora emérita na Harvard Business School e escritora estadounidense. Algúns dos temas máis recorrentes nas súas obras son a revolución dixital, a evolución do capitalismo, a emerxencia histórica da individualidade psicolóxica e as condicións do desenvolvemento humano.\nEconomía é unha ciencia social que estuda a produción, distribución, comercio e consumo de bens e servizos.\nA economía, céntrase no comportamento e as interaccións dos axentes económicos e en cales son os mecanismos da actividade económica. A microeconomía trata dos axentes individuais, como fogares e empresas, e os mercados. A macroeconomía considera a economía na súa totalidade e factores que lle afectan, incluíndo o emprego de recursos traballo, capital e terra, a inflación, o crecemento económico, e as políticas públicas que dirixen estes factores políticas monetaria, fiscal e outras.\n1. Definicións da economía\nHai un fato de definicións, pasadas e presentes, que se aplicaron primeiro ó termo economía política e logo o termo actual de economía. John Maynard Keynes comentou unha vez que a "economía é a ciencia do pensamento." Podemos dicir que o obxecto de estudo da economía mudou desde o estudo da "riqueza" ao "benestar" e ao estudo das compensacións trade-offs.\n1.1. Definicións da economía Definición baseada na riqueza\nAs definicións máis temperáns da economía política eran declaracións simples, elegantes que a definían como o estudo da riqueza. Adam Smith, considerado xeralmente como o pai da economía, autor de Unha investigación sobre a natureza e as causas da riqueza das nacións coñecida xeralmente como A riqueza das nacións define a economía simplemente como "a ciencia da riqueza." Smith ofreceu outra definición, "a ciencia referente aos leis da produción, distribución e intercambio." A riqueza definiuse coma a especialización do traballo que permitía que unha nación producise máis coa súa oferta de traballo de recursos. Esta definición afastou a Smith e a Hume das definicións anteriores que definiron a riqueza como ouro. Hume argüíu que o ouro sen incremento da actividade simplemente aumentaba os prezos.\n1.2. Definicións da economía Definición baseada no benestar\nAs definicións en termos da riqueza acentúan a produción e o consumo, e non se ocupan das actividades económicas non perceptiblemente implicadas nestes dous procesos. Para os economistas deste período, a actividade non produtiva é un custo para a sociedade. Esta interpretación deu a economía unhas miras estreitas que foi rexeitado por moitos por colocar á riqueza en primeiro plano e ao home en segundo lugar.\n1.3. Definicións da economía Definición baseada na escaseza\n2. Campos de estudo na economía\nO campo de estudo da economía pode ser dividido de varios xeitos, os máis comúns son a microeconomía e a macroeconomía. A economía pode dividirse tamén en positiva "o que é" e normativa "o que debería ser", e por subcampos. Os seu métodos teñen acrecentado a súa aplicación a outros espazos de estudo que engloban ás persoas encarando situacións electivas, incluíndo a educación, a economía familiar, a política, a saúde e a lei.\n2.1. Campos de estudo na economía Microeconomía e macroeconomía\n2.2. Campos de estudo na economía Economía positiva e economía normativa\n3.1. Premisas económicas Oferta e demanda\n3.2. Premisas económicas Prezo\n3.3. Premisas económicas Escaseza\nA escaseza é un punto central da teoría económica. A análise económica estuda a maximización dalgunha cousa suxeita a restricións. Estas restricións, como agora a escaseza, estabelecen un sacrificio ou intercambio. Por exemplo, un pode recibir máis diñeiro traballando máis, pero con menos tempo libre o tempo é escaso. Pódense comer máis espárragos, sacrificando, por exemplo, patacas a terra fértil é escasa, e o orzamento persoal tamén.Este concepto está ligado co concepto de custo de oportunidade.\n3.4. Premisas económicas Marxinalismo\nUn antigo exemplo pode ilustrar esta teoría: o paradoxo da auga e do diamante. A auga ten un valor menor do que o diamante, por ser este último máis escaso e máis custoso de obter. Porén, como o ilustrara Condillac Le Commerce et le Gouvernement considérés lun relativement à lautre: O Comercio e o Gobernos considerados reciprocamente, un home sedento pagará unha cantidade moi importante por un vaso de auga. O valor resulta así da dispoñibilidade dun ben nun lugar dado. Porén, unha vez consumido o primeiro vaso de auga, e logo un segundo e un terceiro, a utilidade marxinal, moi importante no primeiro vaso, decrece nitidamente tanto que o último vaso antes do estado de "saciedade", na que o consumo xa non entraña satisfacción suplementaria non ten case valor. De xeito inverso, o diamante posúe unha utilidade marxinal final moito máis importante e o seu prezo mantense.\nEconomistas neoclásicos, como John R. Hicks, no seu libro Value and Capital, diferencian valor como determinado polo lado da demanda fronte a custo do lado da oferta, co prezo determinado por demanda e oferta. Nun mercado competitivo, oferta e demanda interactúan para determinar o prezo e equilibrar custo e valor. A análise económica considera non só a asignación de output para diferentes usos, senón tamén a distribución da renda, nos factores de produción, incluíndo traballo e capital, a través de mercados de factores.\n5. Linguaxe e razoamento económico\nRazoamento cos modelos económicos: o proceso de razoamento a miúdo se efectúa con matemática avanzada. Como nas demais ciencias, as conclusións do modelo teñen un valor preditivo de confirmación / rexeitamento das hipóteses de relación entre as diferentes variábeis.\nA recolleita de datos: datos de variables mensurábeis como o prezo ou os cambios no prezo.\n6. Desenvolvemento do pensamento económico\n7. Escolas do pensamento económico\nA economía neoclásica, é a forma dominante de economía utilizada hoxe, constituíndo a fonte principal da teoría económica. Ás veces é denominada, polos seus críticos, economía ortodoxa. Lionel Robbins, en An Essay on the Nature and Significance of Economic Science 1932 dou a definición de Economía axeitada a esta corrente: "a ciencia que estuda a conduta humana como unha relación entre medios escasos que ten usos alternativos". Escaseza significa que os recursos de que se dispón son insuficientes para satisfacer todos os desexos e necesidades: se non hai escaseza e tampouco usos alternativos de recursos dispoñibles, entón non hai un problema económico.\nO marxismo repousa nunha visión filosófica do mundo, á cal a economía está intimamente ligada. A economía de Marx descansa en conceptos existentes, que Marx completou e sobre todo redefiniu. Desenvolveu especialmente a teoría do valor e o valor do traballo, que retoma dos clásicos ingleses en particular de David Ricardo.\nCara 1830 converxen unha serie de pensadores, críticos cos economistas clásicos, coñecidos como socialistas utópicos, que propugnan a reforma da nacente sociedade capitalista, por medio de iniciativas privadas, que dividise entre todos o traballo e os produtos de consumo producido. Entre eles, o francés Saint-Simon propugna unha intervención tecnocrática do Estado, sobre a produción industrial, por medio da planificación, a fin de mellorar as condicións da clase traballadora.\nPaíses de América Latina segundo o seu PIB\nO PIB é o valor monetario de todos os bens e servizos producidos nun país nun determinado período de tempo, este pode ser medido a prezos constantes ou a prezos correntes, este indicador mide o tamaño da economía dun país. Mentres que os países máis desenvolvidos teñen un PIB moi alto, países como os de Latinoamérica, Asia ou África aínda son países en vías de desenvolvemento, polo seu menor rendimento económico.


Fortnite Semana 10, Tempada 8: Atopar o sinal do mapa do tesouro | Marbrerie\nFortnite Semana 10, Tempada 8: Atopar o sinal do mapa do tesouro\nLanking 10 de desafíos de Fortnite chegou a anticipar o final da tempada oito. Esta é a última semana desta tempada temática de Pirates, e Epic Games asegurouse de darnos cousas interesantes para buscar e facer no xogo de videojuegos épico. Hai dous grandes desafíos para facer esta vez, pero esta guía estará enfocada a “Buscar o sinal do mapa do tesouro en Junk Junction.”\nFortnite Challenges semana\nFortnite lanza a través de círculos de flaming 2\nSe aínda non tivo a oportunidade de revisar os retos desta semana, asegúrese de ver a nosa captura aquí. Como sempre, hai un total de sete obxectivos para cumprir: catro son exclusivos para aqueles xogadores Quen ten o pase de batalla, mentres que os outros tres son para todos. Este desafío particular é para os propietarios do pase de batalla e levaranos a atopar un mapa do tesouro.\nFortnite: busca o mapa do tesouro sinal\nFortnite busque o sinal do mapa do tesouro 1\nEste gran desafío semanal é buscar os dous sinais do mapa do tesouro. É certo, temos un reto de novo con dúas etapas. Como de costume, só poderás ver o primeiro ao comezo. Terá que completalo para poder facer visible a segunda parte e, polo tanto, completar o desafío no seu conxunto.\nEsta etapa só require que busque o sinal do mapa do tesouro en Junk Junction, e guiarache nunha parte específica da illa á que debes ir.\nNormalmente haberá dúas formas de completar este desafío: diríxete á localización do mapa, compróbao e logo vai Ao tesouro, ou salte o primeiro paso e diríxese ao tesouro. Desafortunadamente, xa que é un desafío de dúas etapas co primeiro ser obrigatorio, non pode enganar.\nIsto non significa que non teñamos consellos para completar este obxectivo. Para comezar, recomendamos unha vez máis que fai este desafío no modo Rumble Team, polas mesmas razóns habituais. Terá menos inimigos que preocuparse, un equipo máis grande que o acompaña, e máis tempo. Adicionalmente, se está a ter problemas, asegúrese de activar o modo de asistencia de festa no lobby Battle Royale Challenges Tab. Isto permitirá que os seus compañeiros completen o desafío contigo e aínda recibirán crédito por iso.\nBuscar o sinal do mapa do tesouro: Juntion Juntion\nFortnite busque o sinal do mapa do tesouro a 2\nO primeiro lugar ao que debemos ir é Junk Junction. Aquí é onde recomendamos que poidas primeiro cando entras nun xogo para facer o reto. Xa que estarás no equipo de Rumble, é probable que comece no extremo oposto, pero non teña medo de reiniciar e comezar outro xogo.\nCando chegue a Junk Junction, vai ao centro da Sección norte do lugar. Preto do final, atoparás un recipiente de carga azulado cun signo do mapa do tesouro nun dos seus lados, apuntando cara ao sur. Curiosamente, cando se achega a ela, estará baleiro.\nIsto é porque debe “buscar por el”, literalmente, o que significa que ten que ser activado. Achegarse ao mapa do tesouro ata que estea suficientemente Bastante preto de presionar o botón preguntándolle e alí activarase.\nO mapa do tesouro levarache á localización clásica do coitelo de fork, que é onde terás que ir para obter o tesouro. pero primeiro terá que é saír do xogo ou rematar de forma que a segunda etapa do desafío está activado “atopar o sinal do mapa do tesouro”.\nOnde atopar o Star Battle en Fork Coitelo\nFortnite busque o sinal do mapa do tesouro a 3\nO mapa do tesouro só amosa un lugar sen nome, polo que se non sabe onde está o coitelo de fork, non se preocupe .. Quere aterrar preto de campos fatales. O coitelo do fork é xusto ao noroeste desta localización. Dirección cara á sección de coitelo, que está no lado dereito, para atopar o tesouro.\nO tesouro escondido é unha estrela de batalla escondida. Como todas estas estrelas escondidas, só terás que estar ao teu lado para que apareza.Entón, terás que situarte no lugar axeitado para obtelo. Podes consultar a nosa captura para axudarche a saber exactamente onde ir, pero é onde sería o bordo do coitelo.\nestá no lado leste do bordo. Hai unha rocha neste pequeno recuncho da sección, e a estrela está xusto por riba diso. Achegarse o suficiente e despois interactuar con el para completar o desafío.\nrecompensa: atopar o sinal do mapa do tesouro\nA súa recompensa está dividida en Dúas partes: atopar e activar o mapa do tesouro en Junk Junction daralle dúas estrelas de batalla, mentres que a estrela escondida daralle tres, a fin de formar un total de cinco.\nFortnite Week 8, Tempada 8: Atopar as pezas do puzzle\nFortnite: semana 8, Tempada 8 – Marca o número de hamburguesa Durer no teléfono xigante\nFortnite Semana 5 Tempada 8: Completar un retorno na Happy Hamlet Track